《代饯行》
宋代·卫宗武

比来长掾宰如君，退食时惟儒士亲。
编简香中犹得味，簿书丛底不沾尘。
乍交只恨过从浅，每到须蒙问劳频。
多少清风留鹤国，不堪折柳向西津。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。